《甘宁庙》
清代·刘震

百骑功成后，将军庙貌存。
春秋还血食，风雨正黄昏。
墓木神鸦拱，江声战马奔。
东吴多俊杰，何地有招魂？

作者简介：刘震，字东郊，江南长洲人。其人胸襟洁白，不为名利动。其诗英气逼人，如芙蓉出匣。晚年受人蛊惑，写诗开始不遵诗法，因此创作出来的诗歌与早年截然不同。今诗作收录于沈德潜《清诗别裁集》，皆为其中年所作。